open-index/open-wikipedia-markdown huggingface dataset:
Eesti SS pataljon (laul)

**"Eesti SS pataljon"** on Saksa sõjaväemarsi viisil lauldav sõjalaul, mille eestikeelsed sõnad kirjutas Hillar Erma Teise maailmasõja ajal 1944. aastal.

## Viis
Saksa rahvapärase laulu põhjal kirjutas pärast Esimest maailmasõda algse viisi Fritz Sotke. Seda kasutas oma saksakeelse sõnastusega Legion Condor ("*Lied der Legion Condor*") ning see oli tuntud Relva-SS-i laul ("*SS marschiert in Feindesland*" või "*Teufelslied*").

Oma prantsuskeelse sõnastusega kasutas seda ka 33. Relvagrenaderide SS-diviis (Prantsuse 1.) (*33. Waffen-Grenadier-Division der SS „Charlemagne“ (französische Nr. 1)*) ja tänapäeval ka Prantsuse Võõrleegion ("*Le Diable avec nous*").

## Eesti versioon
See oli algselt pühendatud Eesti SS-vabatahtlike soomusgrenaderide pataljoni "Narva" ja 5. SS-Soomusdiviisi "Wiking" eesti sõduritele, kuid hiljem muutis laulu sõnade autor Hillar Erma sõnastust, põimides teksti sisse "ning Neveli sood ja tšerkassid" – Idarindel Punaarmee vastu võidelnud Eesti Vabatahtlike SS-brigaadi võitlejate mälestuseks, kes olid sõdinud Neveli all.

## Viited

## Välislingid
* Hillar Erma. Kuidas sündis laul surnupealuu sõdurist?. Kultuur ja Elu, 3/2006
Ljuban

**Ljuban** on linn Venemaal Leningradi oblasti Tosno rajoonis. Asub 85 km Peterburist kagus, Tigoda jõe ääres.

Asulat on esmamainitud 1499. aastal. Linnaõigused sai 1912. aastal.

## Viited

## Välislingid
* Ljuban entsüklopeedias "Мой город"
Võssotsk

**Võssotsk** (1917–1948 ja soome keeles *Uuras*, enne 1917 *Trångsund*) on linn Venemaal Leningradi oblasti Viiburi rajoonis. Asub Peterburist loodes, Soome lahe ääres.

1948 sai nime Nõukogude Liidu kangelase Kuzma Võssotski järgi, kes hukkus 1940. aastal Talvesõjas.

## Viited

## Välislingid
* Võssotsk entsüklopeedias "Мой город"
Keemiline süntees

**Keemiline süntees** on vajaliku saaduse saamiseks kasutatav keemiline reaktsioon või mitme reaktsiooni jada koos vajalike keemiliste ja füüsikaliste protseduuride rakendamisega. Enamasti on tegu keerukamate keemiliste ühendite saamisega lihtsamatest ühenditest.

Keemilise sünteesiga on seotud vastavate metoodikate, optimaalsete tingimuste, aparatuuri, analüüsimeetodite, lahutusmeetodite, ohutustehnika ja vajadusel ka tööstusliku tehnoloogia väljatöötamine.

Paljude ühendite süntees toimub mitmes etapis, see tähendab astmeliselt. Sünteesi meetod peab olema usaldusväärne ja reprodutseeritav ka teistes laborites. Sünteesi efektiivsust näitab saaduse saagis, mis on saadud saaduse hulk teoreetiliselt võimalikust. Saagist vähendavad vältimatud kõrvalreaktsioonid ja töötlemiskaod.

Eristatakse anorgaanilist, orgaanilist ja biokeemilist sünteesi. Sünteesi eesmärgiks on põhiliselt kas looduslike ühendite (biomolekulide), ravimite toimeainete, olme- ja põllukemikaalide või teoreetilist huvi pakkuvate ühendite saamine.

Keemiline süntees eeltoodud tähenduses võib olla seotud kõikvõimalike reaktsioonitüüpidega: liitumisreaktsioonid, asendusreaktsioonid, kondensatsioonireaktsioonid, elimineerimisreaktsioonid, redoksreaktsioonid jt. Siiski, kitsamas mõttes kasutatakse mõistet "süntees" **sünteesireaktsiooni** tähenduses, mille all mõeldakse keemiliste ainete ühinemist keerukama struktuuriga ühenditeks, need on ühinemis- ja liitumisreaktsioonid, sealhulgas mitmekomponentsed.

Looduses toimuvaid orgaanilise aine sünteesiprotsesse nimetatakse kemosünteesiks, biosünteesiks ja fotosünteesiks.
## Vaata ka
 
*Orgaaniline süntees
*Täissüntees
*Poolsüntees
*Asümmeetriline süntees
*Peenkeemia
*Lahutusmeetodid keemias
*Kõrvalsaadus
Manivald Randla

**Manivald-Vilhelm Randla** (15. november 1907 Haapsalu – 5. september 1979 Toronto, Kanada) oli Eesti sõjaväelane ning Saksa okupatsiooni ajal teises maailmasõjas 1. Eesti Julgeolekupolitsei ja SD pataljoni ülem.

Manivald Randla määrati 1944. aastal 1. Eesti Julgeolekupolitsei ja SD pataljoni ülemaks ning 1944. aasta märtsis Eesti Julgeolekupolitsei ja SD Eesti osakonna I A (personaliosakonna) referaadi B I A  juhatajaks.

Pärast teist maailmasõda emigreerus ta Saksamaalt Kanadasse, kus ka 1979. aastal suri.

## Välislingid
* Ohvitseride andmekogu
Thomas Hippius

**Thomas Hippius** (21. august / 1. september 1762 Tallinn – 13. oktoober / 25. oktoober 1819 Nissi) oli Eesti vaimulik.

Ta õppis Tallinna gümnaasiumis. Seejärel õppis ta 1782. aastast Jena ülikoolis usuteadust ja kameralistikat. Ordineeriti 15. veebruaril / 26. veebruaril 1786 õpetajaks.

Ta oli aastatel 1786–1819 (kutsuti 19. jaanuaril / 30. jaanuaril 1786) Nissi Maarja koguduse õpetaja.

Ta koostas ja andis välja majandus- ja aiandusalaseid raamatuid, näiteks: 
* "Rücksicht auf die Ökonomie Ehst- Liv und Curland" (Reval, 1798); 
* mitmeväljasüsteemi tutvustus "Wünsche und Vorschläge in Absicht auf die Abschaffung der Brache und Einführung der Wechselwirtschaft. Auf Kosten des Verfassers". (Reval, 1798).

## Isiklikku
Tema isa oli kaupmees ja Tallinna raehärra Jacob Gottfried Hippius (surn. 1731).

Tema poeg Gustav Adolf Hippius (1792–1856) oli maalikunstnik, Thomas Hippius (1794–1822), koduõpetaja ja Venemaa sõjaväelane, Eduard von Hippius (1817–1870), riigi- ja aktsiisiametnik.

## Viited
Apatini vald

**Apatini vald** on vald Serbias Vojvodina autonoomses piirkonnas Lääne-Bačka ringkonnas.

Vallas on Apatini linn ning Kupusina, Prigrevica, Svilojevo ja Sonta küla.

2002. aasta rahvaloenduse andmetel oli valla elanikest serblasi 62%, horvaate 11,5%, ungarlasi 11,5% ja rumeenlasi 3,6%.

## Välislingid
*http://www.ou.apatin.com/
New England Patriots

**New England Patriots** on Ameerika Ühendriikide Ameerika jalgpalli liigas NFL osalev meeskond. Tema kodulinn on Foxborough Massachusettsi osariigis ja kodustaadion Gillette Stadium.

Meeskond mängib konverentsi AFC Idadivisjonis koos Buffalo Billsi, Miami Dolphinsi ja New York Jetsiga. 

Klubi asutati 1960. aastal Bostonis **Boston Patriotsi** nime all. Praeguse nime sai meeskond 1971. aastal, kui koliti Foxborough'sse.

Meeskonna värvid on tumesinine, hõbe, punane ja valge. Patriotsi logo kujutab klubi värvides tähekesega mereväe peakatet kandva mehe profiilis nägu.

New England Patriots on võitnud viis liiga meistri tiitlit, aastatel 2001, 2003, 2004, 2014 ja 2016. AFC-konverentsi meistriks on Patriots tulnud 1985, 1996, 2001, 2003, 2004, 2007, 2011, 2012, 2013, 2014, 2016 ning oma divisjoni meistriks aastatel 1963, 1978, 1986, 1996, 1997, 2001, 2003, 2004, 2005, 2006, 2007, 2009, 2010, 2011, 2012, 2013, 2014, 2015 ja 2016.

Väljalangemismängudeni on meeskond jõudnud 24 hooajal ja finaalis (*[[Super Bowl]]*'is) osalenud kaheksal korral. Patriots on viimase kahe aastakümne edukaim meeskond NFL-is.

New England Patriotsi mängujuht (*[[quarterback]]*) on alates 2000. aastast Tom Brady.

## Välislingid

* Koduleht
Joakim Noah

**Joakim Simon Noah** (sündinud 25. veebruaril 1985 New Yorgis) on endine elukutseline korvpallur, kellel on Ameerika ja Prantsuse kodakondsus. 13 hooaega korvpalliliigas NBA mänginud Noah valiti 2014. aastal NBA parimaks kaitsemängijaks.

## Ülikoolikarjäär
Enne NBA-ga liitumist mängis Noah kolm aastat USA üliõpilasliigas, kus tuli Florida ülikooli korvpallimeeskonnaga 2006. ja 2007. aastal NCAA meistriks.

## NBA karjäär
2007. aasta NBA *draft*'ist üheksandana Chicago Bullsi värvatud Noah mängis esimese koduklubi eest üheksa aastat ja tõi oma parimal, 2013/14. hooajal keskmiselt 12,6 punkti, 11,3 lauapalli, 5,4 resultatiivset söötu, 1,2 vaheltlõiget ja 1,5 viskeblokeeringut mängus (kõik peale viimase karjääri parimad). Selle hooaja eest valiti Noah NBA parimaks kaitsemängijaks, NBA sümboolsetesse viisikutesse ja NBA tähtede mängule.

2016. aasta suvel siirdus Noah New York Knicksi, kus tõi vigastustega võideldes kahe hooaja keskmistena 4,6 punkti ja 7,9 lauapalli mängus.

Noah liitus seejärel 2018. aasta detsembris Memphis Grizzliesega, kelle eest tõi hooajal 2018/19 keskmiselt 16,5 minutiga 7,1 punkti ja 5,7 lauapalli mängus.

Viimasena esindas Noah 2020. aastal Los Angeles Clippersit, kelle eest tõi viie mänguga keskmiselt 2,8 punkti ja 3,2 lauapalli.

## Saavutused
* 2 korda valitud NBA tähtede mängule (2013, 2014)
* NBA sümboolne esiviisik (2014)
* NBA parim kaitsemängija (2014)
* 2 korda valitud NBA sümboolsesse 1. kaitseviisikusse (2013, 2014)
* 1 kord valitud NBA sümboolsesse 2. kaitseviisikusse (2011)
* 2-kordne NCAA meister (2006, 2007)

## Rahvuskoondis
Noah on alates 2009. aastast mänginud rahvusvahelisel tasemel Prantsusmaa koondises, kuigi tal oleks olnud õigus esindada ka Rootsit või USA-d.

Noah võitis Prantsusmaa koondisega 2011. aasta korvpalli Euroopa meistrivõistlustel hõbemedali.

## Isiklikku
Noah sündis 1985. aastal New Yorgis. Tema isa on Prantsuse laulja ja endine elukutseline tennisist Yannick Noah ja ema on 1978. aasta Rootsi miss Cécilia Rodhe.

## Viited

## Välislingid
*Joakim Noah – NBA.com
*Joakim Noah – Basketball-Reference.com
Äio (Metsatöll)

**"Äio"** on ansambli Metsatöll neljas stuudioalbum. See ilmus 2010. aastal.

Albumi kaanekujundusel on kasutatud Jüri Arraku maali "Kuju kujuga".

## Lood
#Ema hääl kutsub (2:11)
#Kui rebeneb taevas (4:30)
#Tuletalgud (4:06)
#Vaid vaprust (3:44)
#Äio (3:19)
#Vihatõbine (5:29)
#Kuni pole kodus, olen kaugel teel (2:34)
#Vägi ja võim (5:23)
#Minu kodu (5:34)
#Nüüd tulge, mu kaimud (3:25)
#Roju (4:18)
#Kabelimatsid (4:31)
#Verijää (6:23)
#Jõud (4:49)

## Välislingid
*http://www.metsatoll.ee/en/muusika/aio.html
Tony Parker

**William Anthony Parker** (sündinud 17. mail 1982) on Prantsusmaa endine elukutseline korvpallur, kes mängis korvpalliliigas NBA kokku 18 hooaega ja tuli San Antonio Spursiga neljakordseks NBA meistriks.

## Lapsepõlv
Parker sündis Belgias Brugge linnas, kuid kasvas üles Prantsusmaal. Tema isa Tony Parker seenior oli afroameeriklasest korvpallur ja ema hollandlannast modell. Parker oli lapsena rohkem huvitatud jalgpallist, kuid jälginud Michael Jordani saamist superstaariks, keskendus korvpallile.

## Karjäär
Parker alustas karjääri 1999. aastal, kui liitus Paris Basket Racinguga, kus ta mängis kaks hooaega. 

San Antonio Spurs valis Parkeri 2001. aasta NBA ''draft''ist 28. valikuna. 17 hooaega Spursis mänginud Parker aitas meeskonna neljakordseks NBA meistriks ja ta valiti 2007. aastal NBA finaalseeria kõige väärtuslikumaks mängijaks.

Viimaseks hooajaks Charlotte Hornetsiga liitunud Parker tõmbas edukale NBA karjäärile joone alla pärast 2018/19. hooaega.

## Saavutused
* Neljakordne NBA meister (2003, 2005, 2007, 2014)
* NBA finaalseeria kõige väärtuslikum mängija (2007)
* Kuus korda valitud NBA tähtede mängule (2006, 2007, 2009, 2012–2014)
* Kolm korda valitud NBA sümboolsesse 2. viisikusse (2012–2014)
* Kuulus NBA sümboolsesse kolmandasse viisikusse (2009)
* Kuulus NBA uustulnukate esiviisikusse (2002)

## Rahvuskoondis
Euroopa meistrivõistlustel on Parker Prantsusmaa rahvusmeeskonnaga võitnud kuld- (2013) ja hõbemedali (2011) ning kaks pronksmedalit (2005 ja 2015).

## Isiklikku
2007. aasta juulis abiellus Parker ameerika näitleja Eva Longoriaga, kuid 2011. aasta jaanuaris nad lahutasid abielu.

Tema vanaonu (vanaema vend) on hollandi sõudja Jan Wienese.

## Välislingid

*Tony Parker – NBA.com
*Tony Parker – Basketball-Reference.com
Albrecht II (Braunschweig-Wolfenbüttel-Göttingen)

**Albrecht** (ladina *Albertus*; u. 1268 &ndash; 22. september 1318), kutsutud **Paksuks** (*pinguis*),  oli Braunschweig-Lüneburgi hertsog.

## Perekond
Albrecht abiellus aastal 1284 Werle ja Mecklenburg-Güstrow' isanda Heinrich I ja Rikissa Birgersdotteri tütre Rixaga. Nad said järgmised täisikka jõudnud lapsed:

* Adelheid (1290–1311), oli abielus Alam-Hesseni maakrahvi Johanniga
* Richenza (1298–26. aprill 1317), Wienhauseni kloostris nunn
* Mechtildis (1293–1. juuni 1356)
* Jutta (1309–1332)
* Lüder (1307–17. mai 1319), ühines Saksa orduga
* Albrecht II von Braunschweig-Lüneburg (suri aastal 1358), Halberstadti piiskop
* Heinrich III von Braunschweig-Lüneburg (suri aastal 1362), Hildesheimi piiskop
* Otto (suri aastal 1344)
* Magnus (suri aastal 1369)
* Ernst (suri aastal 1367)

## Välislingid
*Albrecht Welfide dünastia kodulehel
Wilhelm I (Braunschweig)

**Wilhelm** (u 1270 – 30. september 1292) oli Braunschweig-Lüneburgi hertsog, kes lühikest aega valitses osakest hertsogkonnast.
Atmosfääri vastukiirgus

**Atmosfääri vastukiirgus** (inglise *downward terrestrial radiation* või *atmospheric counterradiation*) on maapinna poole suunatud atmosfääri pikalaineline ehk soojuskiirgus.

## Vaata ka
*Atmosfääri kiirgus
*Inversioonikiht = Inversiooni kiht
*Peegeldunud kiirgus

## Viited
564

**564. aasta** (**DLXIV**) oli Julius kalendri järgi liigaasta, mis algas teisipäeval. Arvu 564 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine.

## Sündmused
*Varaseim teade Loch Nessi koletisest. Adomnán mainib Columba eluloos (kirjutatud 7. sajandil), et too olevat näinud, kuidas koletis tiris Nessi jões ujuva kohaliku mehe vee alla. 

## Sündinud
*...

## Surnud
*...
562

**562. aasta**

## Sündmused
*Lõppes Lazi sõda Bütsantsi ja Sassaniidide Pärsia vahel, Musta mere idarannik läks Bütsantsi koosseisu

## Sündinud
*...

## Surnud
*Xuan, Lääne-Liangi keiser
560

**560. aasta** (**DLX**) oli Juliuse kalendri järgi liigaasta, mis algas neljapäeval. Arvu 560 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine.

## Sündmused
*...

## Sündinud
*Sevilla Isidorus

## Surnud
*Ming, Põhja-Zhou keiser
559

**559. aasta** (**DLIX**) oli Juliuse kalendri aasta, mis algas kolmapäeval. Arvu 559 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine.

## Sündmused
*Sueebide kuningaks sai Carriarici järel Theodemar

## Sündinud
*Xuan, Põhja-Zhou keiser

## Surnud
*...
558

**558. aasta**

## Sündmused
*Esimest korda mainiti Liège'i asulat nimega Vicus Leudicus.
*Chlothar I sai kogu Frangi riigi valitsejaks.
*Hagia Sophia kiriku kuppel vajus maavärina tagajärjel sisse.

## Sündinud
*...

## Surnud
*Childebert I, frankide kuningas
*Püha Marcouf
557

**557. aasta** (**DLVII**) oli Juliuse kalendri järgi aasta, mis algas esmaspäeval. Arvu 557 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine.

## Sündmused
*...

## Sündinud
*...

## Surnud
*Gong,  Lääne-Wei keiser
Sõukruvi

**Sõukruvi** ehk **laevakruvi** (venekeelse laenuna laevavint) on kruvipinnaliste radiaallabadega tiivik, mis tekitab vees laeva liikumistakistust ületava tõukejõu.

## Kasutus
Sõukruvi on kõige kasutatavam laevakäitur. Sõukruvi kasutavad umbes 95% laevadest. Sõukruvi käitab laeva peamasin. Peamasina pöördemoment edastatakse sõukruvile sõuvõlli kaudu.

Enamasti on laeval 1-2 sõukruvi ja võib olla rohkemgi. Harilikult paiknevad sõukruvid laeva ahtris, aga mõnel laeval, eelkõige jäämurdjatel ja praamidel, on ka vöörisõukruvisid.

## Kirjeldus
Sõukruvil on valdavalt 3–6 laba, mis on valmistatud tavaliselt metallist (messingist, pronksist, malmist, roostevabast terasest) või plastist, valatud tervikuna või koostatud.

Eristatakse monoliitseid ja pööratavate labadega sõukruvisid. Monoliitsed sõukruvid võivad olla valatud või stantsitud koos rummuga. Pööratavate labadega sõukruvid võivad lisaks olla reguleeritava sammuga.

Sõuvõll annab pöörlemise laeva peamasinalt sõukruvile edasi. Sõukruviga laevadel on sõuvõll pikisuunaline ja selle pikkus sõltub masinaruumi asukohast. Sõuvõll valmistatakse ühe monoliitse tervikuna.

Sõukruvi võib ka olla kinnitatud laeva põhjast välja ulatuvale vertikaalselt pööratavale sambale (sel juhul puudub eraldi roolileht), mis hõlbustab manööverdamist. 

## Dünaamilised omadused
Sõukruvi kasutegur oleneb suuresti kavitatsioonist, mida üle 50-sõlmese kiiruse korral ei saa vältida. Kiirlaevadel kasutatakse ülekavitatsioonisõukruve. Esimest korda kasutati ülekavitatsioonisõukruvi 1968 USA-s tiiburlaeval. Sageli vahetatavate käikudega laevadel rakendatakse muutsammuga sõukruve, mis lubavad muuta sõidukiirust ja anda tagasikäiku peamasina pöörlemissagedusest sõltumata.

Laevaehituses kasutatakse mõõtude tähistamisel sõukruvi labade arvu märkimiseks tähte Z. Sõukruvi iseloomustavad kruvipinna moodustaja samm H, läbimõõt D, suhe H/D (see jääb üldjuhul vahemikku 0,4–2,3) ning labade kogupinna A ja sõukruvi läbimõõduga võrdse ketta pinna AD suhe A/AD (see jääb üldjuhul vahemikku 0,3–1,2).

## Ajalugu
1836. aastal patentisid sõukruvi inglane F.P. Smith (1808–1874) ja rootslane J. Ericsson (1803–1889). Esimesed sõukruvid kujutasid endast Archimedese kruvi. Esimese kruvilaeva "Archimedese" (237 tonni, ehitatud 1838–1839 Inglismaal) kiirus oli ligi 10 sõlme. Algul oli ta kruvi läbimõõduks 2,13 m, hiljem 1,75 m, käituriks oli umbes 81,5 hj (60 kW) aurumasin pöörlemissagedusel 139 p/min.

## Pilte

Pilt:1998_11_02_16_Oceanic_Propeller.JPG|Kahe sõukruviga vedurlaev
Pilt:Acergy Discovery in drydock 5.jpg|Kolme sõukruviga laev
Pilt:Pourquoi pas bow thrusters.jpg|Sõukruvid laeva vööripõtkurites
Pilt:Small MY Stern Thruster-Detail.jpg|Sõukruvi ahtripõtkuris
Pilt:Cavitation Propeller Damage.JPG|Kaviatsioonikahjustused sõukruvil


## Viited
Asta Meressoo

**Asta Meressoo** (5. aprill 1924 Tallinn – 8. juuli 2010 Tallinn) oli eesti majandusteadlane.

Asta Meressoo lõpetas aastal 1948 TPI, majandusteaduste kandidaat 1958 (Moskva). Ta töötas 1951–1979 Majanduse Instituudis teaduri ametikohtadel tööstusökonoomika erialal. 

Ta avaldas koos Ilja Kaganovitšiga aastal 1964 Tallinnas venekeelse raamatu Eesti piimatööstuse optimaalsest paigutusest – uurimus oli lahendatud tollel ajal unikaalse suuremõõtmelise mittelineaarse/diskreetse kalibreeritud planeerimismudeliga ja välja arvutatud ühe meie esimese hiigelarvutiga. Sellest raamatu põhjal arenes terve tootmispaigutuse koolkond Eestis mis jõudis dekompositsioonimeetodi abil edasi isegi suurte rahvusvaheliste regionaalsete gaasitrasside võrkude efektiivsesse projekteerimisse. 

Ta on kirjutanud ka arvukalt uurimusi toiduainetetööstuse mitmete harude arendamise, kontsentreerimise ning paigutamise vallas. 

## Isiklikku
Tema poeg on füüsika-matemaatikakandidaat Toomas Meressoo.

## Teoseid
*Рыбная промышленность Эстонской ССР, Таллин, Эстонское государственное издательство, 1959.
*Концентрация и размещение молочной промышленности Эстонской ССР : (опыт оптимального планирования) / И. З. Каганович, А. Мерессоо ; Академия наук Эстонской ССР, институт экономики, 1964
Suguelundid

## '''''<sub><code>
<u><big>Suguelundid on reproduktiivelundkonna elundid, mille ülesandeks on soo jätkamine. Suguelundites tekivad ja valmivad sugurakud. Kuna suguelundid on oma asukoha tõttu kuseelunditega tihedalt seotud, vaadeldakse neid anatoomilise tervikuna.</big></u>
</code></sub>'''''

## Mehe suguelundid

Mehe sisesuguelundid on munandid, munandimanused, seemnejuhad, seemnepõiekesed, eesnääre ja sugutisibulanäärmed. Välissuguelundid on suguti ja munandikott.

Munandid (testis) on mehe sugunäärmed, milles tekivad mehe sugurakud – spermid – ja produtseeritakse meessuguhormoone. Munandid on ploomikujulised pisut lamendunud paariselundid, mis paiknevad kõhuõõnest väljaspool munandikotis ja on teineteisest eraldatud munandikoti-vaheseinaga. Munandis paiknevates seemnetorukestes toimub meessugurakkude ehk spermide areng, seemnetorukeste vahemikkudes aga produtseerivad näärmerakud meessuguhormooni.

## Naise suguelundid

Naise sisesuguelundid on munasarjad, munajuhad, emakas ja tupp. Välissuguelundid on häbemekink, kõdisti, suured häbememokad ja väikesed häbememokad, mida koos nimetatakse häbemeks.

## Vaata ka

*Mehe suguelundid
*Naise suguelundid
*Neeru-sugusegmendid
Nikolai Paulsen

**Nikolai Aleksandrovitš Paulsen** (vene keeles Николай Александрович Паульсен) (31. oktoober 1891 Moskva – 25. oktoober 1941 Sevurallagi vangilaager, Sverdlovski oblast), eesti ehitusinsener ja arhitekt; Venemaa keisririigi ja Valgearmee ohvitser.
 
Lõpetanud (1909) Jekaterinoslavi reaalgümnaasiumi ja Peterburi Mihhaili suurtükiväekooli (1912). 1912. aastal alamporutšik 2. kaardiväe suurtükiväe brigaadis. Jätkas õpinguid suurtükiväeakadeemias ja vabakuulajana Peterburi Kunstiakadeemias. Võttis osa Esimesest maailmasõjast 1914–1917. 1917. aastal ülendati kapteniks. Osales Venemaa kodusõjas (koloneli auaste 1920), emigreerus 1920 Jugoslaaviasse, lõpetas 1923 Novi Sadis arhitektuuri- ja ehituskursused. 

1923 tuli Eestisse, töötas 1929. aastani Tartu Ülikooli arhitekti Paul Mielbergi abilisena, seejärel Eesti Kiviõli ühisuse peainsenerina, 1932. aastast ehitusosakonna juhatajana. 

Koostas 1923–1926 mõõdistusjooniseid Helge Kjellini korraldatud keskaegsete kirikute (Saaremaa kirikud, Ambla, Koeru, Pilistvere, Türi, Rakvere ja Niguliste kirik, Tartu toomkirik jm) remonditöödel ja väliuuringuil.

Kiviõlis projekteeris ja ehitas ta tööliste ja ametnike elamuid, haigla ning Kiviküla ühepereelamukvartali. Rahvamaja, mille Paulsen projekteeris 1936, valmis tema kavandatud mahus 1989.

Endine kolonel Paulsen arreteeriti pärast Eesti okupeerimist Nõukogude Liidu poolt. Tema naine Natalia Nikolajevna Paulsen ja lapsed Natalia, Nikolai ja Anastassia küüditati 14. juunil 1941 Volkovo asulasse Narõmi krais Siberis.

## Allikad
*EKABL, kunst ja arhitektuur, lk 375.
*Волков С. В., Офицеры российской гвардии. Опыт мартиролога. М., 2002, 568 с.
*Высочайшие приказы (10.11.1914, 3.04.1915, 8.04.1915, 22.05.1915, 2.06.1915, 6.10.1915).
*Deportation in June 1941 & Deportation in 1940–1953 http://www.okupatsioon.ee/en/memento-2001/231-p-2001, Tallinn, 2001.
Agu Sihvka annab aru

"**Agu Sihvka annab aru**" on Jaan Rannapi koolijuttude kogumik, mille illustreeris Edgar Valter.

## Jutud
* Kuidas me käivitasime kooli autot 
* Kuidas ma rikkusin keelekabineti magnetofoni 
* Miks ma hommikuti hilinen 
* Kuidas me dresseerisime meremadu 
* Kuidas ma sain rühmapäevikusse kiituse 
* Kuidas ma rikkusin aukülalise ülikonna 
* Kuidas ma sain geomeetrias puuduliku 
* Kuidas me rikkusime internaadi öörahu 
* Kuidas me täitsime sotsioloogilist ankeeti 
* Kuidas me soodustasime gripiviiruse levikut
* Kuidas ma ajasin nurja aastapäeva kontserdi 
* Miks ma jätsin käimata tornis Kikk ja Kökk 
* Kuidas ma sain loodusteaduses puuduliku 
* Sport ja kollektiivsus 
* Kuidas me dresseerisime mesilasi 
* Kuidas me korraldasime öise häire 
* Kuidas minust sai oktoobrilaste raua röövija
* Kuidas ma kimbutasin kooli kassi (ainult 2007)

## Kordustrükid
* 1976, Eesti Raamat 
* 1989, Eesti Raamat. Kogumik "Koolilood"
* 2007, TEA Kirjastus

## Viited

## Välislingid
* Raamatukoi
Linnamööbel

**Linnamööbel** on infrastruktuuri osana ühiskasutuses olevad esemed väliskeskkonnas. Neil on oluline roll eriilmeliste linnaosade ühtseks sidumises. Linnamööbli hulka kuuluvad ühissõidukipeatused, ootepaviljonid, mänguväljakud, pargimööbel, liiklusmärgid, tänavavalgustus, jäätmekonteinerid, telefoniautomaadid, taksopargid, reklaamvitriinid, infovitriinid ja täisautomaatsed avalikud tualetid, foorid, trepid, postkastid ja jalgrattahoidlad.

Linnamööbli iseärasused tulenevad iseloomulikest vajadustest: ilmastikukindlusest, vandaalikindlusest, kasutajaskonna mitmekesisusest; linnamööbel peab sobituma erinevate keskkondadega ja vastama liiklusohutusnõuetele.

## Ajutine linnamööbel ja installatsioonid
Ajutine linnamööbel on lähtuvalt asukoha omapärast või konkreetse üritusega seotuna ühiskondlikku ruumi projekteeritud mööbel. Ajutise iseloomuga installatsioon ei nõua nii suurt ilmastikukindlust ja vastupidavust.

## Rongiooteperroonid ja -paviljonid
1928. aasta suvel valmis Tallinnas Balti jaamas esimene spetsiaalne elektrirongide väljumisplatvorm. 

Tänu 2013. aastal liikvele tulnud uutele rongidele said ooteperroonid täiesti uue ilme. Varasemat 1100 mm kõrgust platvormi asendab 550 mm kõrgune, kergesti ligipääsetav ooteala. 

Ootepaviljonid on voolujoonelise disainiga, jäljendades rongiliiklusega kaasnevat kiirust. Materjalidena on kasutusel teras, akrüülklaas ja plastid. Et transporti ootavatel inimestel oleks võimalik jalga puhata, on terasest istepingid kaetud pihustatava polümeeriga. Viimane tagab sarnaselt puiduga istumisaluse soojapidavuse. Samas on polümeerkate lõhkumisele tunduvalt vastupidavam kui puit ning sobib hästi uute ootepaviljonide moodsa disainiga.

## Materjalid
Materjalide valik tulenevalt keskkonnakindlusest piirdub enamasti puidu, looduskivi, betooni, metalli, termotöödeldud klaasi ja eri liiki plastidega.

Graniit on looduskividest enim kasutatud materjal. See on vastupidav ja hästi modelleeritav. Harvem kasutatakse maakivi, paekivi ja dolomiiti. Looduskivile saab paljudel viisidel anda eripalgelise viimistluse – olgu see klombitud, lihvitud või eritöötluse käigus tekitatud erinevate mustritega.

Puit on soe ja kasutajasõbralik materjal. Enamikku puiduliike tuleks nende ilmastikukindluse suurendamiseks eelnevalt töödelda. Enim kasutatud on välistingimustesse sobiv tamme lülipuit. Ka dekoratiivse puidustruktuuriga lehis peab välistingimustes suhteliselt hästi vastu. Troopilistest puitudest on iroko ja tiik, mis on tihedad ja tugevad, välistingimustes vastupidavad ega võimalda seenorganismide teket.

Polüetüleen on ilmastiku- ja vandaalikindel, tugev ja vormitav plast.

Betooni kohtab Eesti linnamööblis üsna sageli. Peamiselt kasutatakse betooni pinkide konstruktsiooniosade, prügikastide ning avalike basseinide ja purskkaevude juures. Betoon muutus eriti populaarseks 1960. aastatel, kui Mustamäe paneelmajade kõrvale rajati mänguväljakuid betoonist pinkide ja liivakastidega, samuti toimiti linnaväljakutel.
Aluspaar

**Aluspaar** (inglise *base pair*, lühend: **bp**) on kaks omavahel vesiniksidemetega seotud nukleotiidi, mis esinevad vastastikustes komplementaarsetes DNA või RNA ahelates.

Üldjuhul moodustab guaniin (G) aluspaari tsütosiiniga (C) ja adeniin (A) aluspaari tümiiniga (T), RNA molekulis on aga adeniin paardunud uratsiiliga (U).  

## Vaata ka
*Geneetiline kood
*Komplementaarsusprintsiip

## Viited
Otto (Braunschweig-Göttingen)

**Otto** (24. juuni 1292 – 30. august 1344), Braunschweig-Lüneburgi hertsog, keda kutsuti ka **Otto** **Leebeks**, valitses hertsogkonna Braunschweigi osa.

## Perekond
Ta abiellus Hesseni maakrahvi Heinrich I tütre Juttaga (suri aastal 1317), paaril oli tütar Agnes (suri aastal 1371).

1319. aastal abiellus ta Brandenburgi markkrahvi Hermann III tütre Agnesega (1297–1334).
Burhānuddīn Rabbānī

**Burhānuddīn Rabbānī** (pärsia keeles برهان الدين رباني&lrm;; 1940 Feyẕābād – 20. september 2011 Kabul) oli Afganistani poliitik.

28. juunist 1992 kuni 22. detsembrini 2001 oli ta Afganistani president.

Ta sündis Afganistani kirdeosas Badakhshāni provintsis Feyẕābādis. Rahvuselt oli ta tadžikk, usu poolest sunniit. Ta oli aastast 1963 islami õiguse professor Kabuli Ülikoolis. Seejärel õppis ta islami filosoofiat Egiptuses Kairos Al-Azhari ülikoolis. Aastal 1968 pöördus ta tagasi Afganistani.
Rudolf Steinpick

**Rudolf Steinpick** (26. mai 1906 – 30. november 1943 Leningradi oblast) oli Eesti (leitnant, 1932) ja Saksa (*Obersturmführer*) sõjaväelane.

Rudolf Steinpick oli Teise maailmasõja ajal Ukrainas, Zaporižžja linnas teeninud Politseipataljon Ostlandi 2. kompanii ülem ning hiljem 3. Eesti Vabatahtlike SS-brigaadi  43. SS-grenaderirügemendi II pataljoni 5. kompanii ülem.

Rudolf Steinpick sattus 1943. aasta novembris Neveli rindel koos Vabatahtlike SS-brigaadi 42. SS-grenaderirügemendi ülema Henn-Ants Kurega ühes autos partisanide paigaldatud miinile ning suri haavadesse 30. novembril 1943 sõjaväehospidalis.

## Välislingid
* Ohvitseride andmekogu
* Album Academicum Universitatis Tartuensis 1918-1944
Sindhi üleujutus 2011

**Sindhi üleujutus 2011** algas Pakistanis 2011. aasta augusti keskel mussoonihooajal, põhjustades tugevaid mussoonihooge Sindhis, Ida-Balochistanis ja Põhja-Punjabis.

Üleujutused tõid kaasa suurel hulgal ränki kahjustusi; umbes 270 tsiviilelanikku hukkus ning 5,3 miljonit inimest ja 1,2 miljonit kodu puudutas see häving. Sindh on viljakas piirkond ning tihti tuntud kui riigi "leivakorv". Üleujutuste kahju mõjutab väga kohalikku põllumajandust. 1,7 miljonit aakrit põllumaad hävis üleujutuste tagajärjel. Üleujutust nimetatakse kõige hullemaks pärast 2010. aasta Pakistani üleujutusi, mis hõlmas kogu riiki. Enneolematu paduvihma mussoonivihmad põhjustasid tõsiseid üleujutusi Sindhi provintsi 16 linnas.
Kõdisti

**Kõdisti** ehk **kliitor** (vanakreeka keeles *κλειτορίς* 'kleitoris', ladinapäraselt *clitoris*) on paljude emasloomade kuse-suguelundkonna välissuguelund. Kliitor asub eeldatavasti väikeste häbememokkade liitumiskohal.

Kliitori morfoloogia, tundlikkus ja funktsioonid on eri imetajatel erinevad, näiteks kasutavad närilised kõdistit valdavalt urineerimisel. Hüäänidel aga omab kliitor olulist rolli ka paaritumisel ning poegimisel.

## Imetajad
### Anatoomia

#### Välisehitus koduloomadel
Kõdisti osad on: 
*kõdistisääred (*crura clitoridis*, ainsus *crus*) (paariselund)
*kõdistikeha (*corpus clitoridis*) 
*kõdistilukk (*glans clitoridis*)
*kõdistieesnahk (*pr(a)eputium clitoridis*)
*kõdistiurge (*sinus clitoridis*)
*kõdistiauk (*fossa clitoridis*) 
*kõdistitaandurist (*m. retractor clitoridis*) 
*kõdistikorgaskehast (*corpus cavernosum clitoridis*) (paariselund)

## Inimene
Naistel on kõdisti püramiidikujuline korgaskehaga elund, mis on ühenduses tupe ja kusitiga, millel on palju närvilõpmeid ning mis on puuteärrituse suhtes väga tundlik. Kõdistil on nii sisemised (kõdisti keha, kõdisti sääred, kõdistikorgaskehad) kui väliselt nähtavad osad (kõdistilukk ja kõdisti eesnahk). Kõdistilukk (*glans clitoridis*) paikneb häbemepilu (*rima pudendi*) eesotsas. Sisemiselt läheb üle kõdistikehaks (*corpus clitoridis*), mis on bumerangi kujuga. Kõdisti kehast hargenvad kaks kõdisti säärt (*crura clitoridis)*, mis kulgevad mööda istmiku- ja häbemeluu serva. Kaks kõdistikorgaskehas (*corpus cavernosum clitoridis*), mis paiknenad kõdisti säärtega paralleelselt, vastavad mehe suguti korgaskehale. Kõdistikorgaskehad saavad alguse häbemeluude alumiselt harult ning ühinevad ees. Kõdisti on homogeenne mehe sugutiga ning on ka kujult sarnane, ehkki oluliselt väiksem.

Kõdistiga on seotud ka väikesed häbememokad (*labia minora pudendi*), mis lähevad eespool üle kõdistikidaks (*frenulum clitoridis*), kõdistilukiks ja kõdisti otsa ümbritsevaks kõdistieesnahaks (*preputium clitoridis*).

Eeldatakse, et valdaval osal naistest on kõdisti erektsioonivõimeline. Kõdisti stimuleerimine võib-olla naistel üks orgasmini jõudmise viise. Eeldatavasti on kõdisti ka G-punkti asukoht või vähemalt oluline osa sellest.

## Roomajad
Emastel roomajatel on kliitor, va soomuseliste seltsi liigitatud roomajad, neil on hemikliitor (*hemiclitores*), mille morfoloogia, füsioloogia ja genees erineb mõneti imetajate kliitorist.

## Viited

## Kirjandus
* Arne Lepp "Inimese anatoomia. I osa. Liikumisaparaat, siseelundid" Joonised Rauno Thomas Moss, Arne Lepp. Tartu Ülikooli Kirjastus, 2013. "Naise välissuguelundid, ''organa genitalia feminina externa s. pudendum femininum s. cunnus s. vulva", lk 427
Raul Talmar

**Raul Talmar** (sündinud 6. jaanuaril 1959 Tallinnas) on eesti koorijuht.

Ta on lõpetanud 1977. aastal Tallinna 22. Keskkooli ja Tallinna Riikliku Konservatooriumi.

Alates 1976. aastast on ta laulnud segakooris Noorus, kus seejärel tegutses teise dirigendina Ene Üleoja kõrval. Aastail 1991–2012 oli ta selle koori peadirigent, juhtides selle kõrval ja järel ka teisi koore.

Raul Talmar on Tallinna Ülikooli õppejõud, Eesti Laulu- ja Tantsupeo Sihtasutuse nõukogu esimees ja Eesti Kooriühingu juhatuse esimees. Korduvalt on ta seisnud laulupidude dirigendipuldis.

## Tunnustus
* 2003 – Eesti Kultuurkapitali rahvakultuuri sihtkapitali aastapreemia (aktiivne koorielu edendamine, tulemuslik kontserttegevus)
* 2006 – Eesti Kultuurkapitali rahvakultuuri sihtkapitali aastapreemia (Tallinna Tehnikaülikooli Akadeemilise Naiskoori ja neidudekoori "Leelo" muusikalise arendamise eest)
* 2006 – Aasta dirigent
* 2011 – Eesti Kultuurkapitali rahvakultuuri sihtkapitali aastapreemia (koos Veronika Portsmuthiga, XI noorte laulu- ja tantsupeo maa ja ilm eest)
* 2012 – Valgetähe V klassi teenetemärk
* 2014 – Gustav Ernesaksa koorimuusika peastipendium
* 2014 – Tallinna teenetemärk

## Viited
Poolsüntees

**Poolsüntees** ehk **semisüntees** kasutab looduslikust materjalist (taimed, bakteri- või rakukultuurid jm) saadud lähteainet, see tähendab suuri keerulise struktuuriga looduslikke biomolekule lõppsaaduse sünteesiks. 

Poolsüntees osutub ratsionaalseks, kui vajalikud (lähte)molekulid ei ole efektiivselt valmistatavad täissünteesiga. 
## Vaata ka
*Orgaaniline süntees
*Täissüntees
Muusikaanalüüs

**Muusikaanalüüs** on muusika uurimise osa, mille lähtekohaks on muusika ise, mitte aga muusikavälised tegurid. Formaalselt koosneb muusikaanalüüs muusikaliste struktuuride tuvastamisest, tõlgendamisest ja kirjeldamisest ning nende struktuuride liigendamisest võimalikult lihtsateks funktsionaalseteks algelementideks. 

Muusikalise struktuuri all võib seejuures mõista kas suulisse või kirjalikku traditsiooni kuuluva muusikateose katkendit, muusikateost kui tervikut või muusikateoste kogumit. 

Muusikaanalüüsi poolt tuvastatud muusikaliste struktuuride või algelementide seoste tõlgendamine võib erineda nii ajas kui kohas ning on pideva muusikateadusliku diskussiooni objekt. 

Muusikaanalüüsi puhul on tihti keeruline teha vahet muusika struktuuri ja stiili analüüsi vahel, kuna ükskõik milline, kas suurem või väiksem vähegi keerukam muusikaline struktuur on tihedalt seotud ühe või teise muusikastiiliga. Teisest küljest ka muusikaanalüüsi meetod ise, st see, kuidas toimub muusikaliste struktuuride tuvastamine ja liigendamine algelementideks, võib olla tihedalt seotud sellega, millises stiilis on analüüsitav muusika loodud.
Täissüntees

Orgaanilises keemias tähendab **täissüntees** (*total synthesis*) keeruliste orgaaniliste ühendite sünteesi lihtsamatest lähteainetest (reagentidest) ilma bioprotsesside abita ja ei kasutata looduslikust materjalist eraldatud lähteaineid.

Orgaaniline süntees võimaldab saada väga erineva struktuuri ja omadustega aineid meditsiini, teaduse, tööstuse jm vajadusteks. Enamasti on lähteained suhteliselt väikesed orgaanilised molekulid (molekulmass 60.

Täissünteesis saadakse suured molekulid tavaliselt mitmeetapiliste keemiliste protsesside tulemusena kasutades suhteliselt väikseid „ehituskive”. Täissünteesi lähteained on reeglina saadavad kaubandusvõrgu kaudu.

Mitmeetapiliste sünteesiteede asemel või kõrval on üha enam välja töötatud efektiivseid mitmekomponentseid kaskaadreaktsioone, milles kolm või enam lähteainet reageerivad üksteise järel ja saadakse (üks) produkt. Aja, materjali ja energia kokkuhoid on saavutatav niinimetatud ühenõusünteesis (*one-pot synthesis*), mille korral toimub rida üksteisele järgnevaid reaktsioone samas reaktoris, ilma et vaheprodukte eraldatakse ja puhastatakse.

## Vaata ka
     
*Orgaaniline süntees
*Poolsüntees
*Reaktsiooni staadium
*Konsekutiivsed reaktsioonid
Tüüp 87

**Tüüp 87** võib tähendada:

* **Tüüp 87 ööpommitaja** oli Jaapani pommitaja Kawasaki Ka 87
* **Tüüp 87** oli üks versioon Jaapani pommitajast Mitsubishi B1M
* **Tüüp 87 kergepommitaja** oli Jaapani pommitaja Mitsubishi 2B1M nimetus teenistuses
* **[[Tüüp 87 (luuresoomuk)|Tüüp 87]]** on Jaapani Omakaitsejõudude luuresoomuk
* **[[Tüüp 87 (õhutõrje liikursuurtükk)|Tüüp 87]]** on Jaapani Omakaitsejõudude õhutõrje liikursuurtükk
* **[[Tüüp 87 Chu-MAT]]** on Jaapani tankitõrjerakett

* **Tüüp 87** on üks versioon Hiina automaadist Tüüp 81 
* **[[Tüüp 87 (vorm)]]** oli Hiina Rahvaarmee vorm aastatel 1987–2007
* **[[Tüüp 87 (miinipilduja)|Tüüp 87]]** on Hiina 82 mm miinipilduja
* **[[Tüüp 87 (granaadiheitja)]]** on Hiina 35 mm granaadiheitja
* **[[Tüüp 87 (allveelaev)|Tüüp 87]]** oli Esimese maailmasõja aegne Saksa Keisririigi allveelaeva klass
* **Tüüp 87** oli pommitaja versioon lennukist Vickers Vixen
Ashley Young

**Ashley Simon Young** (sündinud 9. juulil 1985 Stevenage'is) on Inglismaa jalgpallur, kes mängib ääremängija või kaitsjana Inglismaa kõrgliigaklubis Everton.

Young on Watfordi noorteakadeemia kasvandik. Aastatel 2007–2011 mängis ta Aston Villas ja seejärel kuni 2020. aastani Manchester Unitedis.

2020. aasta jaanuaris sõlmis ta lepingu Itaalia kõrgliigaklubiga Milano Inter, kellega tuli hooajal 2020–21 Itaalia meistriks. 2021. aasta juunis sõlmis ta üheaastase lepingu Aston Villaga. 2022. aasta juulis pikendas ta klubiga lepingut veel ühe hooaja võrra. 2023. aasta juulis sõlmis ta üheaastase lepingu Evertoniga.

## Saavutused
;Manchester United
*Inglismaa meister (1): 2012–13
*FA Cup (1): 2016
*EFL Cup (1): 2016–17
*FA Community Shield (1): 2011
*UEFA Euroopa Liiga: 2016–17
;Inter Milan
*Serie A: 2020–21
*UEFA Euroopa Liiga: Teine koht 2019–20

## Viited
Anni Kreem

**Anni Kreem** (kuni 1964 **Anni Viiding**, 1964–1965 **Anni Garšnek**; sündinud 26. märtsil 1942 Peedul) on eesti näitleja ja muuseumiteadur.

Ta on lõpetanud 1960. aastal Tallinna 7. Keskkooli ja 1965. aastal Tallinna Riikliku Konservatooriumi lavakunstikateedri (II lennus).

Ta töötas aastatel 1965–1975 Eesti NSV Riiklikus Noorsooteatris ja 1982–1988 Eesti Nukuteatris. Aastatel 1988–1994 töötas ta Eesti Teatri- ja Muusikamuuseumis teadurina. 

Ta tegeleb lapitehnikaga, on korraldanud sellealaseid näitusi, peab Tallinnas käsitöökauplust. 1992. aastal ilmus temalt raamat "Lapitarkust".

## Tunnustus
*2011 Pärandihoidja

## Isiklikku
Tema isa Paul Viiding oli kirjanik, ema Linda Viiding oli tõlkija.

Tema õde Mari Tarand oli raadioajakirjanik, vend Juhan Viiding oli näitleja ja luuletaja.

Ta on olnud abielus filmioperaator Jüri Garšnekiga ning astrofüüsiku, Antarktika uurija ja ajakirjaniku Enn Kreemiga. Nende vanem poeg Juhan Kreem on ajaloolane, noorem poeg Jaagup Kreem on muusik.

## Viited
Tüüp 87 (luuresoomuk)

**Tüüp 87** (87式偵察警戒車, *87-shiki teisatsu keikaisha*) on Jaapani kuue sillaga luuresoomuk, mis võeti kasutusele 1987. aastal. Aastal 2010 oli neid Jaapani Omakaitsejõudude teenistuses 102 masinat.

## Ajalugu
Karmide maastikuolude tõttu kasutas jaapan pikka aega ainult roomiksoomukeid, kuid 1970. aastate lõpul algasid tööd ratastega luuresoomuki loomiseks. Masinad töötas välja ja tootis Komatsu Ltd. Esimesed masinad jõudsid teenistusse 1988. aastal ja esialgu plaaniti toota 60 selle tüübilist soomukit. Hiljem seda arvu ilmselt suurendati, sest 2010. aastal oli Jaapani Omakaitsejõududes kasutusel 102 luuresoomukit Tüüp 87.

## Kirjeldus
Tüübi 87 soomus on keevitatud terasest ja pakub kaitset käsitulirelvade ja mürsukildude eest. ABK kaitsesüsteemi olemasolu osas on eri allikad eri meelt.

Relvastus koosneb Orelikon Contraves-i 25 mm automaatkahurist ja sellega paralleelsest 7,62 mm kuulipildujast Tüüp 74. Kummalegi torni küljele on paigutatud neli suitsugranaadiheitjat. 

Meeskond koosneb viiest liikmest: juht, abijuht-radist, laskur, komandör ja vaatleja (skaut). Juht istub ees paremal ja abijuht-radist tema kõrval vasakul. Kummagi pea kohal asub luuk. Juhil on kolm ette suunatud periskoopi ja abijuhil üks. Üks juhi periskoopidest on võimalik asendada ka öövaatlusseadmega. 

Torn asub umbes masina keskel, olles mõnevõrra esiosa poole nihutatud. Vasakul pool paikneb laskur ja tema varustusse kuulub üks ette suunatud päeva/öö sihik ning üks vaatlusperiskoop. Komandör istub paremal ja tema käsutuses on kuus vaatlusperiskoopi ja üks sihik. Mõlemad pääsevad masinasse torni laes piknevate ümmarguse luukide kaudu. Torni tagaosas paikneb veel varustuse kast. Mootoriruumist vasakul on veel üks ruum vaatleja jaoks ja tema jaoks on seal ka üks taha poole suunatud periskoop. Vaatleja pääseb masinasse läbi tagaosas asuva luugi. 

Mootoriruum paikneb taga paremal. Tüüp 87 kasutab Isuzu 10 PBI diiselmootorit, mis arendab 305 hobujõudu ja annab maksimaalseks kiiruseks maanteel 100 km/h. Rehvide rõhu reguleerimiseks on olemas tsentraalne süsteem. Tüüp 87 ei ole amfiibne. 

## Viited

## Välislingid

*Pildid Tüübist 87
Onkoloogia

**Onkoloogia** ka kasvajaõpetus (kreeka ὄγκος, (*onkos*) 'kasvaja' ja λογος (*logos*) 'õpetus, sõna') on arstiteaduse allharu, mis tegeleb kasvajatega. 

Onkoloogia tegeleb hea- ja pahaloomuliste kasvajate ennetamise, diagnoosimise ja raviga (kirurgiline eemaldamine, kiiritusravi, kemoteraapia jne), vähihaigete toetus- ja taastusraviga, samuti kliiniliste uuringute ning koolitusega nimetatud valdkondades.

## Liigitus
### Erialade ja ravimeetodite järgi
Onkoloogia liigitatakse mitmeks alavaldkonnaks:
*eksperimentaalne onkoloogia ja
*kliiniline onkoloogia.

#### Kliiniline onkoloogia
*Onkoteraapia ehk medikamentoosne onkoloogia
*kiiritusonkoloogia (ingl k *radiotherapy*)
*kirurgiline onkoloogia (ingl k *surgical oncology*)
*lasteonkoloogia 
*günekoloogiline onkoloogia 
*uroloogiline onkoloogia
*meessuguorganite onkoloogia jt.

### Organismide rühmade järgi
Eristatakse inimese onkoloogiat ja loomade onkoloogiat.

Onkoloogiaga tegelev eriarst või teadlane on **onkoloog**.

## Vaata ka
*International Classification of Diseases for Oncology
*pahaloomulised kasvajad ehk vähktõbi 
*healoomulised kasvajad
*piirpahaloomulised kasvajad
*Euroopa Meditsiinilise Onkoloogia Selts
*National Comprehensive Cancer Network
*Vabariiklik Tallinna Onkoloogia Dispanser

## Viited

## Välislingid
*Baba AI, Câtoi C. Comparative Oncology., Bucharest: The Publishing House of the Romanian Academy; 2007, veebiversioon (vaadatud 23.05.2014) (*inglise keeles*)
*Alfredo Cesario, Frederick Marcus, Cancer systems biology, bioinformatics and medicine: research and clinical applications. Springer Science Business Media, 2011, ISBN 978-94-007-1566-0. Google'i raamatu veebiversioon (vaadatud 25.05.2013)
*Peeter Padrik, Hele Everaus, Onkoloogia õpik arstiteaduskonna 4. kursusele, 2013, Tartu Ülikooli Kirjastus OÜ, ISBN 9789949323067
Magnus I (Braunschweig-Wolfenbüttel)

**Magnus** (suri aastal 1369), kutsutud **Vagaks** (ladina *Pius*), oli Braunschweig-Lüneburgi hertsog.

## Perekond
Umbes aastal 1327 abiellus Magnus Brandenburgi markkrahvi Heinrich I tütre Sophiega (suri aastal 1356). Järgmised nende lapsed jõudsid täisikka:

* Magnus Kaelakeega (suri aastal 1373)
* Ludwig (suri aastal 1367)
* Albert II von Braunschweig-Wolfenbüttel, Bremeni peapiiskop (suri aastal 1395)
* Heinrich, Halberstadti katedraali praost (suri aastal 1382)
* Ernst (suri aastal 1385)
* Mathilde, oli abielus Anhalt-Bernburgi vürsti Bernhard III-ga
* Agnes, oli abielus Hohnsteini krahvi Heinrich VII-ga

## Välislingid
* Magnus Welfide dünastia kodulehel
Karuse kirik

**Karuse Margareeta [[Kirik (pühakoda)|kirik]]** asub Lääneranna valla Kinksi külas ja on üks Lääne-Eesti vanimaid pühakodasid. Kirik pühitseti pühale Margareetale.

Kirikut kasutab EELK Karuse Margareeta kogudus.

## Ehituslugu ja arhitektuur
Ühelööviline kindluskirik on ehitatud 13. sajandil. Kiriku juures asuvad unikaalsed trapetsikujulised hauakivid ja 13.–17. sajandist pärit rõngasristid.

Kivikiriku võlvitud kooriruum ja ühelööviline kahevõlvikuline pikihoone rajati ilmselt 13. sajandi kolmandal veerandil, enne 1270. aastat, mil tõenäoliselt maeti sinna ordumeister Otto von Lutterberg, keda peetakse ka kiriku ehitusisandaks. Kiriku võidukaar on silmatorkavalt väike ja madal. Aknaavad paiknesid algselt vanapäraselt paarikaupa (kooriruumi idaseinas säilinud). Kiriku teravkaarne lääneportaal on kaheastmeline, seda raamivad kaks süvarihvaga eraldatud ümarvööti. Portaalikaare tipus paiknevad raiddetailid – triskeletaoline kolmikleht ja selle kohal nelikleht, mida V. Raam on nimetanud angeviini vöödi motiiviks. Uks on riivpalgiga suletav.

Tänapäeval on pikihoone võlvlagi hävinud, säilinud on kooriruumi servjooneline domikaalvõlv.

16. sajandil ehitati senisele tornita kirikule juurde esimene torn, 1859. aastal püstitati uus läänetorn, tehti läänepoolse eeskoja uks ja rekonstrueeriti aknad. 1964. aastal puhastati lääneportaal hilisematest lubjakihtidest.

## Sisustus
Pikihoone idaseina ääres võidukaarest lõuna pool seisab 15. sajandist pärinev ristimiskivi.

1697. aastast pärineb Christian Ackermanni valmistatud kantsel. Arhitektoonilise klassitsistliku altari küljes paiknevad kolm nikerdfiguuri on samuti omistatud Ackermannile.

19. sajandist pärinevad kolm kroonlühtrit, B. Baggerni A. Düreri järgi kopeeritud altarimaal ja oreliprospekt.

1842. aastal asutas Karuse pastor Friedrich Hasselblatt kiriku juurde esimese eestikeelse laenutusraamatukogu.

## Karuse kirikaed
Kiriku ümber paikneb kirikaed, mis on üks esimesi kristlikke kirikaedu Läänemaal. Sealse kirikaia vanimad hauatähised on dateeritud umbes 13. sajandi keskpaika. Kirikaeda piirab maakividest müür.

## Muud
25. augustil 2011 lasi Eesti Post käibele Karuse Margareeta kiriku postmargi.

## Viited

## Kirjandus
* Heinz Valk. Karuse kuningad. Sirp ja Vasar nr. 7 (2115) 15. veebruar 1985.
* Mati Mandel. Veel kord "Karuse kuningast" ja trapetsikujulistest hauaplaatidest. Lääne Elu nr. 73, 12. september 1992.

## Välislingid
*
Ernst I (Braunschweig-Göttingen)

**Ernst** (umbes 1305 – 24. aprill 1367) oli Braunschweig-Lüneburgi hertsog ja aastast 1344 Göttingeni vürst.

## Välislingid
* Ernst Welfide dünastia kodulehel
Hanila kirik

**Hanila Pauluse kirik** on kirik Hanila külas.

Kirik ehitati 1270. aastatel.

1709. aastast pärinevad erandlikult Hanila kiriku barokne altarisein ja kantsel, oletatavasti nikerdusmeister Friedrich Weissi tööd.

Läänetorn valmis alles 1859. aastal.

Vitraažaknad ja põranda restaureeris Illar Kannelmäe.

Kirikut kasutab Hanila Pauluse kogudus. Aastatel 1969–1993 oli kirik suletud.

## Vaata ka
*Hanila kalmistu

## Välislingid
*Kirikust EELK veebis
*
Andy Whitfield

**Andrew Whitfield** (17. juuli 1972 Amlwch  11. september 2011 Sydney) oli Walesi näitleja ja modell, kes on eelkõige tuntud Spartacuse kehastajana telesarjas  (inglise Spartacus: Blood and Sand).

## Välislingid

*
Rukki kanal

**Rukkirahu kanal** ehk **Rukki kanal** on 2,5 km pikkune lääne–idasuunaline kanal Rohuküla–Heltermaa laevateel Rohuküla sadama lähedal, Rukkirahust põhja pool.

Kanal on 60–65 meetri laiune ja 5 meetri sügavune. Varem oli kanal 43 meetri laiune ja 4,5 meetri sügavune.

2014. aastal süvendati kanal 5,4 meetrini, kuid samal aastal mõõdistati kanal üle ja madalamad kohad olid 5 meetri sügavused. Enne seda süvendati kanalit 1998. aastal. 2016. aastal pärast pikka aega kestnud madalat veetaset süvendati kanal 5,2 meetrini. 2018. aasta oli madala veetaseme ajal laevaliiklus häiritud ja kanalit lasti taas süvendada. Süvendamine on plaanitud läbi viia ka 2020. aastal.

Rukki kanal on tähistatud kuue Rukki kanali poiga. Tulega varustatud poid on vees paarikaupa. Kuna kokkuleppeliselt on kanalis laevatee suund Rohuküla sadama poole, siis on vastavalt süsteemi A lateraalmärkide paigutusele põhja pool ehk vasakul punased poid punase tulega ja lõuna pool ehk paremal rohelised poid rohelise tulega. Poide paarid on paigaldatud kanali otstesse ning keskele.

Kanalist juhatab läbi ka Rohuküla ülemise ja Rohuküla alumise tulepaagi siht.

Rukki kanalis koevad räim, tuulehaug ja ahven.

## Muud laevateed Rukkirahu juures
Rukkirahust lõuna pool on Kuivarahust läbi kaevatud Kuivarahu kanal, mistõttu on väiksema süvisega laevadel võimalik Rohuküla sadamasse läheneda ka edelast.

Rohuküla–Sviby laevatee pöörab vahetult pärast Rohuküla loodesse ning Rukki kanalist läbi ei lähe.

Rukkirahu tuletorn kanalist läbisõitmisel otseselt ei abista; see moodustab Hobulaiu lõuna-tulepaagiga sihi, mis juhatab teed Voosi kurgust Rohuküla sadama poole.

## Viited

## Välislingid
* Allan Rajavee: "Rukki kanal on laevaliikluseks piisavalt sügav, kuid kaevamisest ei pääse" ERR Novaator, 15. aprill 2018
* "Rukki kanalit ootab taas süvendamine" ERR, 11. veebruar 2020
Anutšino rajoon

**Anutšino rajoon** on 2. järgu haldusüksus Venemaal Kaug-Ida föderaalringkonnas Primorje krais.

## Loodus
### Geograafiline asend
Anutšino rajoon asub Primorje krais Sihhote-Alini mäestikuharus.

### Reljeef
Rajooni reljeef on mägine, kõrgeim mägi on Lõssaja mägi kõrgusega 1241,8 m.

### Loomastik ja taimestik
Rajoonis on esindatud järgmised imetajad: karu, metssiga, kaugida hirv, orav, soobel, jänes, rebane, amuuri tiiger, mäger ja muud.

Taimedest on esindatud korea seedermänd, altai kuusk, mandžuuria pähkel, jalakas, vaher, tamm, jugapuu, lootos, eleuterokokk, araalia, kuslapuu, sõstar ja muud.

### Kliima
Anutšino rajoonis on mussoonparaskliima külma kuiva talve ja sooja niiske suvega.

## Viited

## Välislingid
*Rajooni administratsiooni koduleht